അജ് വാ ഫൗന്ഡേഷന്റെ എക്സെലെന്റ് അവാര്ഡ് അക്കര ഫൗന്ഡേഷന് സമ്മാനിച്ചു കാസര്കോട്: my.kasargodvartha.com 26.09.2021 മുളിയാര് ആസ്ഥാനമായി പ്രവര്ത്തിക്കുന്ന അക്കര ഫൗന്ഡേഷന്, അജ് വാ ഫൗന്ഡേഷന്റെ എക്സെലെന്റ് അവാര്ഡ് സമ്മാനിച്ചു. അജ്വ ഫൗന്ഡേഷന് ചെയര്മാന് നാസര് ചെര്ക്കളം അക്കര ഫൗന്ഡേഷന് ചെയര്മാന് അബ്ദുല് അസീസ് അക്കരയ്ക്ക് അവാര്ഡ് കൈമാറി.എഴുത്തുകാരന് ഇബ്രാഹിം ചെര്ക്കള ഉദ്ഘാടനം ചെയ്തു. അജ് വ സെക്രടറി ജനറല് ബി അശ്റഫ്, കെ ബി മുഹമ്മദ് കുഞ്ഞി, കുമാരന് ബി സി, സലിം പൊന്നമ്ബത്, മുഹമ്മദ് യാസിര് വാഫി, ശരീഫ് കൊടവഞ്ചി, മന്സൂര് മല്ലത്ത്, സലിം ഖാസിലൈന്, കബീര് ചെര്ക്കളം, മുഗു ശരീഫ്, ഹുസൈന് നവാസ് റീമാ, ശാനിബ, ജാസ്മിന് പ്രസംഗിച്ചു.വിദ്യാഭ്യാസ, ജീവകാരുണ്യ മേഖലകളില് മികച്ച പ്രവര്ത്തനം കാഴ്ചവെക്കുന്ന അക്കര അസീസ് ഹാജി ചെയര്മാനായുള്ള അക്കര സെന്്റര് ഫോര് ചൈല്ഡ് ഡെവലപ്മെന്റ് സംസ്ഥാനത്തെ ഭിന്നശേഷി മേഖലയിലെ ഏറ്റവും മികച്ച സ്ഥാപനമായി ആരോഗ്യ സാമൂഹ്യ നീതി വകുപ്പ് നേരത്തെ പ്രഖ്യാപിച്ചിരുന്നു. സെറിബ്രല് ഫാല്സി, ഓടിസം, കുട്ടികളിലെ മറ്റു ശാരീരിക മാനസിക വൈകല്യങ്ങള് നേരത്തെ കണ്ടെത്തി ചികിത്സിക്കാന് ഫിസിയോതെറാപി, സ്പീച് തെറാപി, ഒക്യുപേഷനല് തെറാപി, ബിഹേവിയറല് തെറാപി, മ്യൂസിക് തെറാപി തുടങ്ങിയ സേവനങ്ങള് നല്കുന്നതോടൊപ്പം ഭിന്നശേഷി സമൂഹത്തിന്്റെ ശാക്തീകരണത്തിന് ആവശ്യമായ ഒട്ടനവധി പദ്ധതികള് നടപ്പിലാക്കിയത്തിനാണ് 2021ലെ മികച്ച സ്ഥാപനമായി തിരഞ്ഞെടുത്തത്.ഭിന്നശേഷി കുട്ടികളുടെ ആദ്യത്തെ മ്യുസിക് ബാന്ഡായ അക്കര മ്യൂസിക് ബാന്ഡിലൂടെ പുറത്തിറങ്ങിയ കുട്ടികളുടെ ആല്ബങ്ങള് സാമൂഹ്യ മാധ്യമങ്ങളില് വൈറല് ആവുകയും ഒട്ടനവധി സെലിബ്രിറ്റികള് പങ്കിടുകയും ചെയ്തിരുന്നു. 201920 ല് നടത്തിയ ഭിന്നശേഷി സര്വേ, ഫിസിയോ തെറാപി ക്യാമ്ബ്, മെഡികല് ക്യാമ്ബ്, സഹായ ഉപകരണ വിതരണം, സ്പെഷ്യല് ഹെല്പ് ലൈന്, സെമിനാര്, അംഗന് വാടി വര്കേര്സ് ട്രെയിനിംഗ്, ഏര്ലി ഇന്്റര്വന്ഷന് സെന്്റര്, സ്പെഷ്യല് ഏബില്ഡ് അവാര്ഡ്, ഭിന്നശേഷി സ്വയം തൊഴില് കൂട്ടായ്മ, പാലിയേറ്റീവ് സംഗമം, ഹൗസ് ബോട് സംഗമം, ബോധവത്കരണ പരിപാടികള്, ജില്ലാ ഡിസേബിളിറ്റി ക്രികെട് ടീം സ്പോണ്സര്ഷിപ് തുടങ്ങിയവ ശ്രദ്ധേയമായ പ്രവര്ത്തനങ്ങളായിരുന്നു.വിവിധ പ്രദേശങ്ങളില് നിന്നായി 130 ഓളം പേര് ഇവിടെ ചികിത്സ തേടുന്നുണ്ട്.